Coordenadas: 49°31′46″N 0°46′00″L﻿ / ﻿49.52944, -0.76667

Abadía de Saint-Wandrille
A **abadía de Saint-Wandrille**, antigamente chamada abadía de Fontenelle, é unha abadía beneditina situada no departamento de Seine-Maritime, na rexión de Normandía (Francia).

Instaurada no século VII, aínda hoxe está parcialmente en pé. Desde 1862 está baixo protección como monumento histórico.

Historia
--------

Ruínas da abadía
San Wandrille fundou en 649 a abadía de Fontenelle, sobre unha propiedade concedida por Erquinoaldo, mordomo de palacio de Neustria. En 787, por orde de Carlomagno, Landry, abade de Jumièges e Ricardo, conde de Ruan estableceron un políptico, hoxe perdido. Foi a terceira abadía da provincia de Ruan, despois de Saint-Ouen e de Saint-Evrault.

Nunha carta de Carlos o Calvo datada o 21 de marzo de 854, pódese ler que os relixiosos de Fontenelle posuían bens en Le Pecq (Yvelines), en Chaussy-en-Vexin (Val-d'Oise), en Pierrepont, na comuna de Grandcourt (Somme), Bution (lugar aínda sen localizar, pero probabelmente cerca de Arpajon) e Marcoussis en Essonne. 

A abadía contaba con 4 264 leiras e 28 muíños, ademais doutras propiedades, que, porén, se perderon practicamente por mala xestión.

Contra 858 foi saqueada polos normandos e abandonada.

Contra 960, Ricardo I de Normandía propiciou o restablecemento dos monxes levados por Gérard de Brogne. Roberto o Magnífico emitiu cartas para a devolución das propiedades usurpadas.

A lenda di que o cabaleiro normando Roxerio de Hautreville, futuro primeiro conde de Sicilia, namorouse de Xudite de Évreux cando a viu na abadía, a onde fora enviada xunto coa súa irmá Emma. (A parella casaría en 1061 na cidade calabresa de San Martiño de Taurianova).

Durante as Guerras de relixión de Francia, en maio de 1562, os protestantes e os seus seguidores saquearon a abadía. 

A Revolución francesa suprimiu a institución, e os edificios góticos transformáronse en *cantera* de pedras, destrozando a abadía.

Como quedou dito, esde 1862 está baixo protección como monumento histórico.

Edificios
---------

* Único claustro gótico completo na Alta Normandía
* Gran refectorio
* Patio de honor
* Ruínas da abadía gótica
* Granxa medieval

Notas
-----

1. ↑  Abbaye de Bénédictins Saint-Wandrille dite Abbaye de Fontenelle en 
*pop.culture.gouv.fr* *(en francés)*.
2. ↑  Kuchenbuch, Ludolf (1991): *Grundherrschaft im früheren Mittelalter*. Idstein, Darmstadt, Hesse, Alemaña: Schulz-Kirchner Vlg.
3. ↑  Malaterra, Goffredo (2005): *The deeds of count Roger of Calabria and Sicily and of his brother duke Robert Guiscard*. Ann Arbor, Míchigan, USA: The University of Michigan Press. ISBN 0-4721-1459-X.
4. ↑  Norwich, John Julius (2004): *The Normans in Sicily. The Normans in the South 1016-1130 and the Kingdom in the Sun 1130-1194*. Londres, RU: Penguin Books. ISBN 978-0-1401-5212-8.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Abadía de Saint-Wandrille de Fontenelle*** |

### Ligazóns externas

* Abadía de Saint-Wandrille *(en francés)*.

|  |  |
| --- | --- |
| Control de autoridades | 
* Wd: Q334243
* WorldCat
* VIAF: 141460353
* BNF: 118728197
* EgliseInfo: abbaye-saint-wandrille-de-fontenelle-benedictins
* GeoNames: 2976558
* GND: 4306275-1
* ISNI: 0000 0004 0640 7418
* LCCN: n81107850
* Mérimée: PA00101054
* SUDOC: 026489465

 |